P6_TA(2005)0044

Agentúra Spoločenstva pre kontrolu rybolovu *

Legislatívne uznesenie Európskeho parlamentu k návrhu nariadenia Rady, ktorým sa zriaďuje Agentúra Spoločenstva pre kontrolu rybolovu, a ktorým sa mení a dopĺňa nariadenie Rady (EHS) č. 2847/93, ktorým sa zriaďuje kontrolný systém spoločnej politiky rybolovu (KOM(2004)0289 — C6-0021/2004 — 2004/0108(CNS))

(Konzultačný postup)

Európsky parlament,

- so zreteľom na návrh Komisie predložený Rade (KOM(2004)0289) [1],

- so zreteľom na článok 37 Zmluvy o ES, v súlade s ktorým Rada konzultovala s Parlamentom (C6-0021/2004),

- so zreteľom na článok 51 rokovacieho poriadku,

- so zreteľom na správu Výboru pre rybné hospodárstvo a stanovisko Výboru pre rozpočet (A6-0022/2005),

1. schvaľuje zmenené a doplnené znenie návrhu Komisie;

2. vyzýva Komisiu, aby zodpovedajúco zmenila svoj návrh, v súlade s článkom 250 ods. 2 Zmluvy o ES;

3. vyzýva Radu, aby mu oznámila, či má v úmysle odstúpiť od ním schváleného textu;

4. žiada Radu o opätovnú konzultáciu, ak má v úmysle podstatným spôsobom zmeniť a doplniť návrh Komisie;

5. poveruje svojho predsedu, aby túto pozíciu postúpil Rade a Komisii.

TEXT NAVRHNUTÝ KOMISIOU | POZMEŇUJÚCE A DOPLŇUJÚCE NÁVRHY PARLAMENTU |

Pozmeňujúci a doplňujúci návrh 1

ODÔVODNENIE 2

(2) Na splnenie týchto povinností je nevyhnutné, aby členské štáty koordinovali svoje kontrolné a inšpekčné činnosti vo vodách Spoločenstva a medzinárodných vodách s ohľadom na aktivity rybárskych plavidiel Spoločenstva, s ohľadom najmä na záväzky Spoločenstva v rámci regionálnych rybárskych organizácií a podľa dohôd s tretími krajinami. | (2) Na splnenie týchto povinností je nevyhnutné, aby členské štáty koordinovali svoje kontrolné a inšpekčné činnosti vo vodách Spoločenstva, medzinárodných vodách a vodách tretích krajín, s ktorými Spoločenstvo uzatvorilo dohodu o rybolove, ktorá zahŕňa vykonávaciu dohodu, so zreteľom na aktivity rybárskych plavidiel Spoločenstva, s ohľadom najmä na záväzky Spoločenstva v rámci regionálnych rybárskych organizácií a podľa dohôd s tretími krajinami. |

Pozmeňujúci a doplňujúci návrh 2

ODÔVODNENIE 3

(3) Táto spolupráca, prostredníctvom operatívnej koordinácie kontrolných a inšpekčných činností, by mala prispieť k udržateľnému využívaniu živých zdrojov vodného ekosystému, ako aj k zabezpečeniu rovnakých podmienok v priemysle rybného hospodárstva, zapojeného do tohto využívania, a tým aj k zníženiu deformácií hospodárskej súťaže. | (3) Táto spolupráca, prostredníctvom operatívnej koordinácie kontrolných a inšpekčných činností, by mala prispieť k udržateľnému využívaniu živých zdrojov vodného ekosystému, ako aj k zabezpečeniu rovnakých podmienok v priemysle rybného hospodárstva, zapojeného do tohto využívania, a tým aj k minimalizácii deformácií hospodárskej súťaže, a to najmä tých, ktoré sú dôsledkom nezákonného, nehláseného a neregulovaného rybolovu. Táto spolupráca by mala byť tiež zameraná na vytváranie podmienok, za ktorých môžu členské štáty plniť svoje povinnosti čo najefektívnejšie z hľadiska nákladov. |

Pozmeňujúci a doplňujúci návrh 3

ODÔVODNENIE 16

(16) Komisia a členské štáty by mali byť zastúpené v správnej rade, ktorá by bola poverená zabezpečovaním správneho a efektívneho fungovania agentúry. | (16) Komisia, členské štáty a priemyselné odvetvie rybného hospodárstva by mali byť zastúpené v správnej rade, ktorá by bola poverená zabezpečovaním správneho a efektívneho fungovania agentúry. |

Pozmeňujúci a doplňujúci návrh 4

ODÔVODNENIE 18

(18) Ujednania o hlasovaní v správnej rade by mali zohľadňovať záujmy členských štátov a Komisie na efektívnom fungovaní agentúry. Je vhodné zabezpečiť začlenenie obmedzeného počtu nehlasujúcich zástupcov z odvetvia rybného hospodárstva do správnej rady. | (18) Ujednania o hlasovaní v správnej rade by mali zohľadňovať záujmy členských štátov, Komisie a priemyselného odvetvia rybného hospodárstva na efektívnom fungovaní agentúry. |

Pozmeňujúci a doplňujúci návrh 5

ČLÁNOK 1 ODSEK 1a (nový)

| 1a. Agentúra by mala poskytnúť členským štátom a Komisii technickú a vedeckú pomoc potrebnú na to, aby im pomohla uplatniť pravidlá spoločnej politiky rybolovu správne, vrátane aspektov súvisiacich so zdravím a bezpečnosťou pri práci. |

Pozmeňujúci a doplňujúci návrh 6

ČLÁNOK 2, ÚVOD

Operatívna koordinácia vykonávaná agentúrou bude zahŕňať inšpekciu a kontrolu aktivít rybolovu až do prvého miesta predaja rybárskych výrobkov, ktoré vykonávajú rybárske plavidlá Spoločenstva | Operatívna koordinácia vykonávaná agentúrou bude zahŕňať inšpekciu a kontrolu aktivít rybolovu - vrátane dovozu, prepravy a predaja rybárskych výrobkov, až do prvého miesta predaja všetkých týchto výrobkov, ktoré vykonávajú rybárske plavidlá Spoločenstva |

Pozmeňujúci a doplňujúci návrh 7

ČLÁNOK 2 PÍSMENO c)

c)mimo vôd Spoločenstva. | c)mimo vôd Spoločenstva, vrátane vôd tretích krajín, s ktorými Spoločenstvo uzatvorilo dohodu o rybolove, ktorá zahŕňa vykonávaciu dohodu. |

Pozmeňujúci a doplňujúci návrh 8

ČLÁNOK 2 PÍSMENO ca) (nové)

| ca)plavidlami registrovanými v tretích krajinách, ktorých aktivity rybolovu sú nezákonné, nehlásené a neregulované. |

Pozmeňujúci a doplňujúci návrh 9

ČLÁNOK 2 PÍSMENO cb) (nové)

| cb)na území tretích krajín, ak existujú protokoly o bilaterálnej spolupráci medzi inšpekčnými službami alebo v rámci regionálnych rybárskych organizácií. |

Pozmeňujúci a doplňujúci návrh 10

ČLÁNOK 4 PÍSMENO ba) (nové)

| ba)koordinovať operácie v boji proti nezákonnému, nehlásenému a neregulovanému rybolovu v súlade s pravidlami Spoločenstva; |

Pozmeňujúci a doplňujúci návrh 11

ČLÁNOK 4 PÍSMENO da) (nové)

| da)pomôcť členským štátom a Komisii pri harmonizácii uplatňovania spoločnej politiky rybolovu v Európskej únii; |

Pozmeňujúci a doplňujúci návrh 12

ČLÁNOK 4 PÍSMENO db) (nové)

| db)koordinovať aktivity národných orgánov s ohľadom na získavanie základných údajov požadovaných agentúrou; |

Pozmeňujúci a doplňujúci návrh 13

ČLÁNOK 4 PÍSMENO dc) (nové)

| dc)pracovať spolu s členskými štátmi a Komisiou na účely preskúmania a vytvorenia technických riešení kontrol a inšpekcií; |

Pozmeňujúci a doplňujúci návrh 14

ČLÁNOK 14 PÍSMENO dd) (nové)

| dd)poskytovať informácie o použiteľnosti a nákladovej efektívnosti pravidiel spoločnej politiky rybolovu s ohľadom na kontrolu a inšpekcie. |

Pozmeňujúci a doplňujúci návrh 15

ČLÁNOK 7

Agentúra môže poskytovať členským štátom na ich požiadanie zmluvné služby, týkajúce sa kontroly a inšpekcie v súvislosti s ich záväzkami týkajúcimi sa rybolovu vo vodách Spoločenstva a/alebo v medzinárodných vodách, vrátane prenájmu, prevádzky a obsadzovania riadiacich a kontrolných platforiem personálom a poskytovania pozorovateľov pre spoločné operácie dotknutými členskými štátmi. | Agentúra môže poskytovať členským štátom a Komisii na ich požiadanie zmluvné služby týkajúce sa kontroly a inšpekcie v súvislosti so záväzkami členských štátov týkajúcimi sa rybolovu vo vodách Spoločenstva a/alebo v medzinárodných vodách, vrátane prenájmu, prevádzky a obsadzovania riadiacich a kontrolných platforiem personálom a poskytovania pozorovateľov pre spoločné operácie dotknutými členskými štátmi. |

Pozmeňujúci a doplňujúci návrh 16

ČLÁNOK 8 PÍSMENO a)

a)zostaví a vyvinie základný plán pre školenie inštruktorov inšpektorov rybného hospodárstva členských štátov a môže poskytovať ďalšie školiace kurzy a semináre pre týchto inšpektorov; | a)vytvorí vzdelávacie centrum a zostaví a vyvinie základný plán pre školenie inštruktorov inšpektorov rybného hospodárstva členských štátov a môže poskytovať semináre pre týchto inšpektorov; |

Pozmeňujúci a doplňujúci návrh 18

ČLÁNOK 14

Agentúra uskutočňuje každý rok vyhodnotenie účinnosti každého plánu spoločného rozmiestňovania, a na základe dostupnej evidencie aj analýzu, či neexistuje riziko, že rybolovné činnosti nie sú v súlade s platnými ochrannými a kontrolnými opatreniami. Tieto vyhodnotenia sa bezodkladne oznámia Komisii. | Agentúra uskutočňuje každý rok vyhodnotenie účinnosti každého plánu spoločného nasadenia, a na základe dostupnej evidencie aj analýzu, či neexistuje riziko, že rybolovné činnosti nie sú v súlade s platnými ochrannými a kontrolnými opatreniami. Tieto vyhodnotenia sa bezodkladne oznámia Európskemu parlamentu, Komisii, členským štátom a Poradnému výboru pre rybolov a akvakultúru (ACFA). |

Pozmeňujúci a doplňujúci návrh 19

ČLÁNOK 17 ODSEK 1

1. Komisia, agentúra a príslušné orgány členských štátov si vymenia príslušné informácie, ktoré sú im k dispozícii, pokiaľ ide o kontrolné a inšpekčné aktivity vo vodách Spoločenstva a v medzinárodných vodách. | 1. Komisia, agentúra a príslušné orgány členských štátov a tie tretie krajiny, s ktorými Spoločenstvo uzatvorilo dohodu o rybolove, ktorá zahŕňa vykonávaciu dohodu, si vymenia príslušné informácie, ktoré sú im k dispozícii, pokiaľ ide o kontrolné a inšpekčné aktivity vo vodách Spoločenstva a v medzinárodných vodách. |

Pozmeňujúci a doplňujúci návrh 20

ČLÁNOK 19 ODSEK 4

4. Sídlo agentúry je v [...], Španielsko. | 4. Sídlo agentúry je vo Vigo, Španielsko. |

Pozmeňujúci a doplňujúci návrh 21

ČLÁNOK 19 ODSEK 4a (nový)

| 4a. Hostiteľský členský štát môže poskytnúť príspevok na zriadenie agentúry, najmä vo forme budov, stavebných pozemkov a infraštruktúry. |

Pozmeňujúci a doplňujúci návrh 22

ČLÁNOK 24 ODSEK 2 PÍSMENO c) PODODSEK 1

c)každý rok do 31. októbra prijme, s ohľadom na stanovisko Komisie a členských štátov, pracovný program agentúry pre nadchádzajúci rok a postúpi ho Európskemu parlamentu, Rade, Komisii a členským štátom; | c)každý rok do 31. októbra prijme, s ohľadom na stanovisko Komisie a členských štátov, pracovný program agentúry pre nadchádzajúci rok a postúpi ho Európskemu parlamentu, Rade, Komisii, členským štátom a ACFA; |

Pozmeňujúci a doplňujúci návrh 23

ČLÁNOK 25 ODSEK 1 PODODSEK 1

1. Správna rada sa skladá z jedného zástupcu z každého členského štátu, ktorého plavidlá sú zapojené do rybolovných aktivít, ktoré súvisia s morskými živými zdrojmi a štyroch zástupcov z Komisie, ako aj štyroch zástupcov priemyslu rybného hospodárstva menovaných Komisiou bez hlasovacieho práva. | 1. Správna rada sa skladá z jedného zástupcu z každého členského štátu, ktorého plavidlá sú zapojené do rybolovných aktivít, ktoré súvisia s morskými živými zdrojmi a štyroch zástupcov Komisie, ako aj štyroch zástupcov priemyslu rybného hospodárstva menovaných ACFA. |

Pozmeňujúci a doplňujúci návrh 24

ČLÁNOK 25 ODSEK 2

2. Každý členský štát a Komisia vymenujú svojich členov správnej rady ako aj náhradníka, ktorý bude zastupovať člena počas jeho/jej neprítomnosti. | 2. Každý členský štát, Komisia a ACFA vymenujú svojich členov správnej rady ako aj náhradníka, ktorý bude zastupovať člena počas jeho/jej neprítomnosti. |

Pozmeňujúci a doplňujúci návrh 25

ČLÁNOK 27 ODSEK 3

3. Správna rada má riadne zasadnutie raz za rok. Okrem toho zasadá na podnet predsedu alebo na požiadanie Komisie alebo jednej tretiny členských štátov zastúpených v správnej rade. | 3. Správna rada má riadne zasadnutie raz za rok. Okrem toho zasadá na podnet predsedu alebo na požiadanie Komisie, jednej tretiny členských štátov zastúpených v správnej rade alebo väčšiny tých, ktorí zastupujú dané priemyselné odvetvie. |

Pozmeňujúci a doplňujúci návrh 26

ČLÁNOK 27 ODSEK 4

4. V dôverných záležitostiach a v prípadoch konfliktu záujmov môže správna rada rozhodnúť, že prerokuje určité body svojho programu bez prítomnosti členov menovaných Komisiou ako zástupcov priemyslu rybného hospodárstva. Podrobné pravidlá pre uplatňovanie tohto ustanovenia sa môžu stanoviť v rokovacom poriadku. | vypúšťa sa |

Pozmeňujúci a doplňujúci návrh 27

ČLÁNOK 28 ODSEK 2 PODODSEK 1

2. Každý člen, ktorý je menovaný členským štátom, má jeden hlas. Členovia menovaní Komisiou majú spoločne desať hlasov. Výkonný riaditeľ agentúry nehlasuje. | 2. Každý člen má jeden hlas, s výnimkou tých, ktorí zastupujú Komisiu, ktorí majú spoločne desať hlasov. Výkonný riaditeľ agentúry nehlasuje. |

Pozmeňujúci a doplňujúci návrh 28

ČLÁNOK 29 ODSEK 1

1. Členovia správnej rady menovaní Komisiou ako zástupcovia priemyslu rybného hospodárstva podajú vyhlásenie o záväzkoch a vyhlásenie o záujmoch, v ktorých uvedú, že nemajú akékoľvek záujmy, ktoré by mohli ohroziť ich nezávislosť, alebo akékoľvek priame alebo nepriame záujmy, ktoré by mohli byť považované za ohrozujúce ich nezávislosť. Tieto vyhlásenia podajú písomne raz ročne. | 1. Členovia správnej rady podajú vyhlásenie o záväzkoch a vyhlásenie o záujmoch, v ktorých uvedú, že nemajú akékoľvek záujmy, ktoré by mohli ohroziť ich nezávislosť, alebo akékoľvek priame alebo nepriame záujmy, ktoré by mohli byť považované za ohrozujúce ich nezávislosť. Tieto vyhlásenia podajú písomne raz ročne. |

Pozmeňujúci a doplňujúci návrh 29

ČLÁNOK 29 ODSEK 2

2. Členovia správnej rady menovaní Komisiou ako zástupcovia priemyslu rybného hospodárstva oznámia na každom zasadnutí akékoľvek záujmy, ktoré by mohli ohroziť ich nezávislosť, pokiaľ ide o body programu rokovania. | 2. Členovia správnej rady oznámia na každom zasadnutí akékoľvek záujmy, ktoré by mohli ohroziť ich nezávislosť, pokiaľ ide o body programu rokovania, a nebudú oprávnení hlasovať o žiadnom z týchto bodov. |

Pozmeňujúci a doplňujúci návrh 30

ČLÁNOK 30 ODSEK 3 PÍSMENO ga) (nové)

| ga)každoročne podávať správu Európskemu parlamentu o činnosti a fungovaní agentúry. |

Pozmeňujúci a doplňujúci návrh 31

ČLÁNOK 31 ODSEK 1

1. Výkonný riaditeľ je menovaný správnou radou, na základe zásluh a zdokumentovanej relevantnej skúsenosti v oblasti politiky rybolovu, zo zoznamu troch kandidátov, ktorých navrhne Komisia po výberovej procedúre, ktorá nasleduje po uverejnení pozície v Úradnom vestníku Európskej únie, a inde, po uverejnení výzvy o vyjadrenie záujmu. | 1. Výkonný riaditeľ je menovaný správnou radou, na základe zásluh a zdokumentovanej relevantnej skúsenosti v oblasti spoločnej politiky rybolovu a kontroly a inšpekcie rybného hospodárstva, zo zoznamu troch kandidátov, ktorých navrhne Komisia po výberovej procedúre, ktorá nasleduje po uverejnení pozície v Úradnom vestníku Európskej únie, a inde, po uverejnení výzvy o vyjadrenie záujmu. |

Pozmeňujúci a doplňujúci návrh 32

ČLÁNOK 31 ODSEK 3

3. Právomoc na prepustenie výkonného riaditeľa bude náležať správnej rade na návrh Komisie. | 3. Právomoc na prepustenie výkonného riaditeľa bude náležať správnej rade na návrh jedného z jej členov. Rozhodnutie bude prijaté dvojtretinovou väčšinou členov. |

Pozmeňujúci a doplňujúci návrh 33

ČLÁNOK 39 ODSEK 1

1. Správna rada do [piatich] rokov od dátumu, keď sa agentúra ujme výkonu svojich úloh a potom po každých piatich rokoch, zabezpečí nezávislé externé vyhodnotenie vykonávania tohto nariadenia. Komisia sprístupní agentúre všetky informácie, ktoré agentúra považuje za významné pre toto vyhodnotenie. | 1. Správna rada do [troch] rokov od dátumu, keď sa agentúra ujme výkonu svojich úloh a potom po každých piatich rokoch, zabezpečí nezávislé externé vyhodnotenie vykonávania tohto nariadenia. Komisia sprístupní agentúre všetky informácie, ktoré agentúra považuje za významné pre toto vyhodnotenie. |

Pozmeňujúci a doplňujúci návrh 34

ČLÁNOK 41ČLÁNOK 34 PÍSMENO c) ODSEK 1 PODODSEK 1 (NARIADENIE (EHS) č. 2847/93)

1. Komisia podľa postupu stanoveného v článku 30 ods. 2 nariadenia (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu a v zhode s príslušnými členskými štátmi stanoví ktoré rybolovné činnosti, ktorých sa zúčastňujú dva alebo viaceré členské štáty, podliehajú osobitným kontrolným a inšpekčným programom, a podmienky upravujúce tieto programy. | 1. Komisia, s pomocou výboru pre rybolov a akvakultúru zriadeného článkom 30 ods. 1 nariadenia (ES) č. 2371/2002 z 20. decembra 2002 o ochrane a trvalo udržateľnom využívaní zdrojov rybného hospodárstva v rámci spoločnej politiky v oblasti rybolovu, podľa postupu stanoveného v článkoch 4 a 7 rozhodnutia Rady 1999/468/ES z 28. júna 1999, ktorým sa stanovujú postupy pre výkon vykonávacích právomocí prenesených na Komisiu a v zhode s príslušnými členskými štátmi stanoví, ktoré rybolovné činnosti, ktorých sa zúčastňujú dva alebo viaceré členské štáty, podliehajú osobitným kontrolným a inšpekčným programom, a podmienky upravujúce tieto programy. Lehota ustanovená v článku 4 ods. 3 rozhodnutia 1999/468/ES je stanovená na 20 pracovných dní. |

[1] Zatiaľ neuverejnené v úradnom vestníku.

[2] Ú. v. ES L 184, 17.7.1999, s. 23.

--------------------------------------------------